pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธนาคารออมสิน สนับสนุนบริการพร้อมเพย์ ขอบคุณผู้สมัคร GSB PromptPay 1.3 ล้านราย ด้วยของสมนาคุณกว่า 5,000 รางวัล มูลค่ากว่า 5 ล้านบาท
วันจันทร์ที่ 16 มกราคม 2560
ธนาคารออมสิน สนับสนุนบริการพร้อมเพย์ ขอบคุณผู้สมัคร GSB PromptPay 1.3 ล้านราย ด้วยของสมนาคุณกว่า 5,000 รางวัล มูลค่ากว่า 5 ล้านบาท
ธนาคารออมสินได้จัดกิจกรรม GSB PromptPay “Lucky ID   Lucky Prize” สนับสนุนนโยบายการให้บริการ ระบบการชําระเงินแบบอิเล็กทรอนิกส์ หรือ National e-Payment ของรัฐบาล
วันนี้ (16 มกราคม 2560) ธนาคารออมสินได้จัดกิจกรรม GSB PromptPay “Lucky ID Lucky Prize” ณ หอประชุมบุรฉัตร ธนาคารออมสินสํานักงานใหญ่ ถนนพหลโยธิน เพื่อสนับสนุนนโยบายการให้บริการ ระบบการชําระเงินแบบอิเล็กทรอนิกส์ หรือ National e-Payment ของรัฐบาล ด้วยการมอบของสมนาคุณรวมจํานวนกว่า 5,000 รางวัล คิดเป็นมูลค่ากว่า 5 ล้านบาท โดยมี นายอิสระ วงศ์รุ่ง รองผู้อํานวยการธนาคารออมสิน กลุ่มลูกค้าบุคคล เป็นประธานในพิธี พร้อมด้วยผู้บริหาร
นายอิสระ วงศ์รุ่ง รองผู้อํานวยการธนาคารออมสิน กลุ่มลูกค้าบุคคล เปิดเผยว่า ตามที่รัฐบาลได้มีแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ หรือ National e-Payment ที่มีวัตถุประสงค์เพื่อสร้างโครงสร้างพื้นฐานระบบการชําระเงินของประเทศไทยให้มีมาตรฐานและมีประสิทธิภาพ ซึ่งจะเป็นทางเลือกใหม่ในการโอนเงินรับเงินทางอิเล็กทรอนิกส์ สวัสดิการต่างๆ ของภาครัฐ รวมทั้งเป็นช่องทางในการคืนภาษีจากภาครัฐไปถึงประชาชนโดยตรง ซึ่งธนาคารแห่งประเทศไทย ได้กําหนดให้สถาบันการเงินทุกแห่ง เปิดให้บริการโอนเงินทางอิเล็กทรอนิกส์อย่างเป็นทางการภายในไตรมาสที่ 1 ปี 2560 นี้
ทั้งนี้ ในส่วนของธนาคารออมสิน ได้ร่วมสนับสนุนนโยบายดังกล่าว ด้วยการขับเคลื่อนบริการ PromptPay ซึ่งเป็นส่วนหนึ่งของแผนยุทธศาสตร์ดังกล่าว โดยได้เปิดให้ประชาชนลงทะเบียนรับบริการ PromptPay ของธนาคารออมสิน ตั้งแต่วันที่ 15 กรกฎาคม จนถึงวันที่ 31 ธันวาคม 2559 ปรากฎว่ามีผู้สนใจลงทะเบียนทั้งสิ้น 1,271,692 ราย และเพื่อเป็นการส่งเสริมการทําธุรกรรมผ่านบริการ PromptPay ธนาคารฯ จึงได้จัดกิจกรรม GSB PromptPay “Lucky ID Lucky Prize” เพื่อเป็นการขอบคุณที่ประชาชนให้ความสนใจลงทะเบียนสมัครใช้บริการ โดยมีของรางวัลจํานวนกว่า 5,000 รางวัล คิดเป็นมูลค่ากว่า 5 ล้านบาท อาทิ รถยนต์ TOYOTA Fortuner 2.4 V จํานวน 1 รางวัล, รถยนต์ TOYOTA Yaris 1.2 J จํานวน 2 รางวัล, รถจักรยานยนต์ YAMAHA Fino จํานวน 50 รางวัล และรางวัลอื่นๆ อีก รวมแล้วกว่า 5,000 รางวัล โดยธนาคารฯ จะประกาศรายชื่อผู้โชคดีที่ได้รับรางวัลผ่านเว็บไซต์ธนาคารออมสิน www.gsb.or.th ในวันที่ 31 มกราคม 2560 และจะเชิญผู้โชคดี มารับรางวัลในเดือนกุมภาพันธ์ 2560 ต่อไป
นายอิสระ กล่าวอีกว่า ธนาคารออมสินพร้อมที่จะให้บริการ PromptPay ผ่านช่องทางบริการทางการเงินที่ทันสมัยของธนาคารออมสิน ได้แก่ บริการ MyMo (Mobile Banking) ซึ่งเป็นการทําธุรกรรมทางการเงินบนโทรศัพท์มือถือสมาร์ทโฟนสามารถทําได้ไม่ว่าจะเดินทางหรืออยู่ในสถานที่ใด, บริการ Internet Banking ผ่านคอมพิวเตอร์พื้นฐานที่บ้านหรือสํานักงาน และบริการ ATM ของธนาคารออมสินทั่วประเทศกว่า 7,000 เครื่อง เพื่ออํานวยความสะดวกให้แก่ลูกค้าทุกท่านให้สามารถทําธุรกรรมได้อย่างมีประสิทธิภาพ สะดวก ปลอดภัย และรวดเร็ว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรีระบุรัฐธรรมนูญมาตรา 265 บัญญัติให้คณะรักษาความสงบแห่งชาติ ดำรงตำแหน่งเพื่อปฏิบัติหน้าที่ต่อไปจนกว่าคณะรัฐมนตรีที่ตั้งขึ้นใหม่เข้ามาทำหน้าที่ จึงไม่สามารถยุบได้
วันอังคารที่ 13 มีนาคม 2561
นายกรัฐมนตรีระบุรัฐธรรมนูญมาตรา 265 บัญญัติให้คณะรักษาความสงบแห่งชาติ ดํารงตําแหน่งเพื่อปฏิบัติหน้าที่ต่อไปจนกว่าคณะรัฐมนตรีที่ตั้งขึ้นใหม่เข้ามาทําหน้าที่ จึงไม่สามารถยุบได้
นายกรัฐมนตรีระบุรัฐธรรมนูญมาตรา 265 บัญญัติให้คณะรักษาความสงบแห่งชาติ ดํารงตําแหน่งเพื่อปฏิบัติหน้าที่ต่อไปจนกว่าคณะรัฐมนตรีที่ตั้งขึ้นใหม่เข้ามาทําหน้าที่ จึงไม่สามารถยุบได้
วันนี้ (13 มีนาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีกลุ่มคนอยากเลือกตั้งเรียกร้องให้ยุบคณะรักษาความสงบแห่งชาติ (คสช.) ว่า รัฐธรรมนูญมาตรา 265 บัญญัติให้คณะรักษาความสงบแห่งชาติ ดํารงตําแหน่งเพื่อปฏิบัติหน้าที่ต่อไปจนกว่าคณะรัฐมนตรีที่ตั้งขึ้นใหม่เข้ามาทําหน้าที่ ซึ่ง คสช.จะต้องทําหน้าที่ต่อไปตามที่รัฐธรรมนูญบัญญัติไว้ จึงไม่สามารถยุบได้
ส่วนกรณีพรรคการเมืองพรรคใหม่ ๆ ประกาศสนับสนุนนายกรัฐมนตรีนั้น นายกรัฐมนตรีกล่าวว่า เป็นเรื่องของการเมือง ซึ่งมีทั้ง 2 ฝ่าย ทั้งฝ่ายสนับสนุนและไม่สนับสนุน เหมือนกับการปฏิรูปที่มีทั้งฝ่ายที่ต้องการปฏิรูปและฝ่ายที่ไม่ต้องการปฏิรูป จึงทําให้เกิดความวุ่นวายแบบเดิม ซึ่งยังไม่มีความพร้อมดี เป็นสิ่งที่จะชี้ให้เห็นว่าวันข้างหน้าจะเกิดอะไรขึ้น ขอให้ประชาชนติดตามความเคลื่อนไหวของพรรคการเมืองในขณะนี้ ทั้งนี้ หน้าที่ของ คสช. คือดูแลความสงบเรียบร้อยของประชาชนเป็นหลัก หากพบพรรคการเมืองและนักการเมืองใดเป็นต้นเหตุของความวุ่นวาย สร้างความขัดแย้ง และทําให้เกิดความรุนแรงเกิดขึ้นต้องดําเนินการตามกฎหมาย
สําหรับสาเหตุที่ทําให้พรรคการเมืองพรรคใหม่ประกาศสนับสนุนนายกรัฐมนตรีเป็นนายกรัฐมนตรีต่อไป คิดว่านายกรัฐมนตรีมีเสน่ห์ตรงไหนกล่าวว่า ส่วนตัวคิดว่าไม่ได้มีเสน่ห์ และไม่เกี่ยวกับการมีเสน่ห์ และไม่รู้สึกกดดัน เพราะเป็นเรื่องของประชาชนในการตัดสินใจเลือกตั้งผู้แทนขึ้นมาทําหน้าที่ พร้อมกล่าวยืนยันต้องการทํางานเพื่อให้ประเทศชาติเกิดความเปลี่ยนแปลง ไม่ได้หวังผลคะแนนทางการเมือง
------------------------------------------
รัฐบาลไทย-ข่าวทำเนียบรัฐบาล-“สคร. นำส่งรายได้จากรัฐวิสาหกิจเดือนแรกของปีสูงกว่าเป้าหมาย 25% ช่วยรักษาเสถียรภาพการคลัง”
วันพุธที่ 15 พฤศจิกายน 2560
“สคร. นําส่งรายได้จากรัฐวิสาหกิจเดือนแรกของปีสูงกว่าเป้าหมาย 25% ช่วยรักษาเสถียรภาพการคลัง”
ในเดือนตุลาคม 2560 สคร. จัดเก็บรายได้แผ่นดินได้จํานวน 34,546 ล้านบาท ซึ่งสูงกว่าเป้าหมาย จํานวน 4,444 ล้านบาท หรือคิดเป็นร้อยละ 25 ซึ่งมีส่วนรักษาเสถียรภาพการคลังของประเทศ
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปีงบประมาณ 2561 สคร. ได้รับเป้าหมายการนําส่งรายได้ตามเอกสารงบประมาณ 2561 จํานวน 137,000 ล้านบาท โดยในเดือนตุลาคม 2560 สคร. จัดเก็บรายได้แผ่นดินได้จํานวน 34,546 ล้านบาท ซึ่งสูงกว่าเป้าหมาย จํานวน 4,444 ล้านบาท หรือคิดเป็นร้อยละ 25 ซึ่งมีส่วนรักษาเสถียรภาพการคลังของประเทศ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า สาเหตุหลักที่รัฐวิสาหกิจนําส่งรายได้แผ่นดินสูงกว่าเป้าหมาย เนื่องจากประสิทธิภาพการดําเนินงานของรัฐวิสาหกิจที่เพิ่มขึ้น ซึ่งมีส่วนทําให้ผลประกอบการของรัฐวิสาหกิจดีขึ้น โดยมีรัฐวิสาหกิจที่นําส่งรายได้สูงสุดในเดือนตุลาคม 2560 ได้แก่ การไฟฟ้าฝ่ายผลิตแห่งประเทศไทย จํานวน 13,384 ล้านบาท ธนาคารออมสิน จํานวน 5,739 ล้านบาท การไฟฟ้า
ส่วนภูมิภาค จํานวน 5,693 ล้านบาท การไฟฟ้านครหลวง จํานวน 2,510 ล้านบาท และธนาคารอาคารสงเคราะห์ จํานวน 2,473 ล้านบาท
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า ในปีงบประมาณ 2561 สคร. จะเร่งยกระดับประสิทธิภาพการดําเนินงานของรัฐวิสาหกิจผ่านการนําระบบเทคโนโลยีสารสนเทศและนวัตกรรมมาปรับปรุงกระบวนการทํางานให้มีประสิทธิภาพ เพื่อที่จะสามารถนําส่งรายได้แผ่นดินเป็นไปตามเป้าหมายการจัดเก็บตามเอกสารงบประมาณ 2561 ที่กําหนดไว้ 137,000 ล้านบาท ซึ่งจะช่วยรักษาเสถียรภาพการคลังให้แก่ประเทศด้วย
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานเปิดงานฉลองครบรอบ 72 ปี บริษัท บางกอก โพสต์ จำกัด (มหาชน)
วันพุธที่ 1 สิงหาคม 2561
นายกรัฐมนตรี เป็นประธานเปิดงานฉลองครบรอบ 72 ปี บริษัท บางกอก โพสต์ จํากัด (มหาชน)
นายกรัฐมนตรี เป็นประธานเปิดงานฉลองครบรอบ 72 ปี บริษัท บางกอก โพสต์ จํากัด (มหาชน) พร้อมกล่าวย้ําบ้านเมืองจะสามารถเดินหน้าอย่างมั่นคงได้ จะต้องเกิดจากความร่วมมือ ความสามัคคีของคนในชาติ
วันนี้ (1 สิงหาคม 2561) เวลา 18.15 น. ณ ห้องบอลรูม บี ชั้น 22 โรงแรมเซ็นทารา แกรนด์ แอท เซ็นทรัลเวิลด์ กรุงเทพฯ พลเอก ประยุทธ์ จันทร์โอชา นายกรัฐมนตรี เป็นประธานเปิดงานฉลองครบรอบ 72 ปี บริษัท บางกอก โพสต์ จํากัด (มหาชน)
โอกาสนี้ นายกรัฐมนตรี ได้กล่าวเปิดงานความตอนหนึ่งว่า มีความยินดีและรู้สึกเป็นเกียรติอย่างยิ่งที่ได้มาร่วมงานครบรอบ 72 ปี ของบริษัทบางกอกโพสต์ ซึ่งเป็นสื่อที่ทําหน้าที่นําเสนอข่าวสารบ้านเมืองเหตุการณ์และทั่วโลกให้กับประชาชนได้รับทราบมาอย่างยาวนาน ด้วยความมุ่งมั่นตั้งใจ วันนี้จึงนับเป็นอีกความสําเร็จของบางกอกโพสต์ที่สามารถยืนหยัดเป็นสื่อที่มีคุณภาพมาจนถึงปัจจุบัน ประเทศไทยในวันนี้ต้องการสื่อที่มีคุณภาพ นําเสนอข้อเท็จจริงที่เป็นประโยชน์ต่อสังคมและประชาชนอย่างตรงไปตรงมา ทํางานด้วยความรัก ความใส่ใจ และความทุ่มเท เพื่อให้ผลงานออกมาอย่างมีประสิทธิภาพ สามารถสร้างความรู้ให้กับประชาชนและสร้างความเชื่อมั่นให้กับสังคม การทําหน้าที่ของสื่อจึงเป็นองค์ประกอบสําคัญอีกปัจจัยหนึ่งในการเป็นส่วนหนึ่งที่ร่วมกันพัฒนาประเทศไทยให้เจริญก้าวหน้าอย่างทันสมัยและเท่าทัน สําหรับอนาคตของประเทศไทยได้วางระบบแบบแผน ทั้งการวางแผนแม่บท รูปแบบการพัฒนาเพื่อให้เกิดการขับเคลื่อนอย่างเป็นรูปธรรมผ่านการปฏิบัติงานอย่างเต็มศักยภาพทั้งในแผนระยะสั้น ระยะกลาง และระยะยาว ซึ่งจะครอบคลุมการพัฒนาประเทศในทุกด้าน โดยรัฐบาลได้มีวิสัยทัศน์ในการดําเนินงานให้ประเทศไทยมีความมั่นคง มั่งคั่ง และยั่งยืนมากที่สุด โดยการกําหนดยุทธศาสตร์ชาติ 20 ปี ที่เป็นปัจจัยสําคัญมากต่อการพัฒนาประเทศ ซึ่งจะต้องพัฒนาให้สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 ดังนั้นการสร้างรากฐานและการวางแผนที่ดีย่อมนําไปสู่เป้าหมายที่ชัดเจน
ตลอดระยะเวลา 4 ปี ที่รัฐบาลได้เข้ามาบริหารราชการแผ่นดิน ทั้งการแก้ไขปัญหาเร่งด่วน การออกมาตรการป้องกันการเกิดปัญหา รวมถึงการการพัฒนาประเทศในทุกด้านเพื่อยกระดับศักยภาพของประเทศไทยให้มีความสามารถในการแข่งขันกับนานาประเทศได้อย่างทัดเทียมมากยิ่งขึ้น โดยเฉพาะเมื่อเข้าสู่ประชาคมอาเซียน เราจะหยุดพัฒนาไม่ได้ ทุกอย่างจะต้องเดินหน้า ต่อไปอย่างมั่นคงและมีประสิทธิภาพ
นายกรัฐมนตรี ได้กล่าวเพิ่มเติมอีกว่า ขอฝากไว้ในวันนี้ คืออนาคตของประเทศไทยที่อยู่ในมือของประชาชนคนไทยทุกคน บ้านเมืองจะสามารถเดินหน้าอย่างมั่นคงได้ จะต้องเกิดจากความร่วมมือ ความสามัคคีของคนในชาติทุกภาคส่วนที่จะนํานโยบายไปสู่การปฏิบัติ เพื่อดําเนินงานให้ประสบความสําเร็จตามเป้าหมายในเรื่องความมั่นคง มั่งคั่ง และยั่งยืนของประเทศไทยสืบไป
จากนั้นตอนท้าย นายกรัฐมนตรี ได้กล่าวแสดงความยินดีกับบริษัทบางกอกโพสต์ที่ได้ดําเนินงานมาครบรอบ 72 ปี ซึ่งนับว่าเป็นเวลาที่ยาวนานที่ได้สร้างสรรค์ผลงานในวงการสื่ออย่างมุ่งมั่นและเต็มที่ต่อการทํางานเพื่อประโยชน์ต่อประชาชนและสังคม และเป็นกลไกหนึ่งที่ช่วยขับเคลื่อนด้านข้อมูลข่าวสารอย่างมีคุณภาพตลอดมา ผมขออวยพรให้ผู้บริหารบริษัทบางกอกโพสต์ และเจ้าหน้าที่ที่เกี่ยวข้องทุกคน มีแต่ความสุขความเจริญ มีกําลังกายกําลังใจ และกําลังปัญญาในการทําหน้าที่สื่อที่ดีเพื่อจรรโลงสังคมต่อไป
.............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​กกจ. ส่งเสริมอาชีพทำเงิน ช่วงวิกฤติ โควิด – 19
วันศุกร์ที่ 10 เมษายน 2563
​กกจ. ส่งเสริมอาชีพทําเงิน ช่วงวิกฤติ โควิด – 19
กรมการจัดหางาน จัดโครงการส่งเสริมการมีงานทําสู้วิกฤติ Covid-19 ส่งเสริมอาชีพทําเงิน ฝึกทักษะจบ มอบวัสดุอุปกรณ์ให้ไปประกอบอาชีพได้ทันที
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ห่วงใย ประชาชน จากการแพร่ระบาดของโรคโควิด-19 ที่ทําให้ประชาชนไม่สามารถใช้ชีวิต และทํางานหารายได้ได้ตามปกติ ส่งกรมการจัดหางาน หามาตรการเสริม เพิ่มการเยียวยา และอาชีพ ผ่านการสาธิตอาชีพทําเงิน เช่น การทําหน้ากากอนามัย และเจลล้างมือ ระบุ ฝึกทักษะเสร็จ มอบอุปกรณ์ให้ไปประกอบอาชีพต่อได้ทันที
ด้านนายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า กรมการจัดหางาน ตระหนักถึงความเดือดร้อนของประชาชนจากการว่างงานดังกล่าว จึงหามาตรการเร่งด่วนที่กรมการจัดหางานจะสามารถดําเนินการได้ทันที
“ ตามนโยบายของรัฐมนตรีว่าการกระทรวงแรงงาน ที่ให้ความสําคัญกับการเยียวยาผู้ที่ได้รับผลกระทบจากการแพร่ระบาดของโรคโควิด-19 ให้บรรเทาความเดือดร้อนและสามารถมีอาชีพต่อยอดได้ กรมการจัดหางานจึงได้จัดทําโครงการส่งเสริมการมีงานทําสู้วิกฤติ Covid-19 เพื่อช่วยเหลือประชาชนผู้ได้รับผลกระทบต้องว่างงานจากโรค Covid-19 ให้มีรายได้สําหรับการดํารงชีพ โดยส่งเสริมความรู้และทักษะในอาชีพอิสระที่สามารถนําไปต่อยอดประกอบอาชีพได้เลย และเป็นที่ต้องการของตลาด สามารถสร้างรายได้ดี เช่น การทําหน้ากากอนามัย การทําเจลล้างมือ เป็นต้น โดยให้ความรู้ สาธิตการทํา พร้อมจัดหาวัสดุอุปกรณ์เพื่อใช้ในการประกอบอาชีพให้
นอกจากนี้ เมื่อจบการฝึก กรมการจัดหางานจะมอบอุปกรณ์ให้ ซึ่งประชาชนสามารถนําไปใช้ประกอบอาชีพได้ทันที โดยตั้งเป้าหมายในการดําเนินการสาธิตการประกอบอาชีพอิสระให้กับผู้ที่ได้รับผลกระทบไว้ 2,000 คน ในช่วงเดือนเมษายนถึงมิถุนายน 2563 ทั่วประเทศ “ นายสุชาติฯ กล่าว
รัฐบาลไทย-ข่าวทำเนียบรัฐบาล-รมว.ทส. เปิดงานสัมมนาและมอบรางวัลสถานประกอบการอุตสาหกรรมต้นแบบฯด้านการบริหารจัดการน้ำ (ระดับประเทศ)
วันศุกร์ที่ 27 มกราคม 2560
รมว.ทส. เปิดงานสัมมนาและมอบรางวัลสถานประกอบการอุตสาหกรรมต้นแบบฯด้านการบริหารจัดการน้ํา (ระดับประเทศ)
กระทรวงทรัพยากรธรรมชาติและสิ่งแวดล้อม เปิดงานสัมมนาและมอบรางวัลสถานประกอบการอุตสาหกรรมต้นแบบฯ ด้านการบริหารจัดการน้ํา (ระดับประเทศ) งานสัมมนาวิชาการและเผยแพร่ผลงานสถาบันน้ําเพื่อความยั่งยืน ประจําปี 2560 (WIS Forum 2017)
พลเอก สุรศักดิ์ กาญจนรัตน์ รัฐมนตรีว่าการทรวงทรัพยากรธรรมชาติและสิ่งแวดล้อม ให้เกียรติเป็นประธานในพิธีเปิดงานสัมมนาและมอบรางวัลสถานประกอบการอุตสาหกรรมต้นแบบฯ ด้านการบริหารจัดการน้ํา (ระดับประเทศ) งานสัมมนาวิชาการและเผยแพร่ผลงานสถาบันน้ําเพื่อความยั่งยืน ประจําปี 2560 (WIS Forum 2017) โดยมี นายสุพจน์ โตวิจักษณ์ชัยกุล อธิบดีกรมทรัพยากรน้ําบาดาล กล่าวรายงาน ณ ห้องบอลรูม ฮอลล์ เอ ศูนย์การประชุมแห่งชาติสิริกิติ์ กรุงเทพมหานคร
สถาบันน้ําเพื่อความยั่งยืน สภาอุตสาหกรรมแห่งประเทศไทย (ส.อ.ท.) จัดสัมมนาวิชาการและเผยแพร่ผลงานสถาบันน้ําเพื่อความยั่งยืน ประจําปี 2560 (WIS Forum 2017) จัดขึ้นระหว่างวันที่ 24 - 26 มกราคม 2560 ณ ห้องบอลรูม ฮอลล์ เอ ศูนย์การประชุมแห่งชาติสิริกิติ์ กรุงเทพมหานคร เพื่อน้อมรําลึกในพระมหากรุณาธิคุณ อันหาที่สุดมิได้ของพระบาทสมเด็จพระปรมินทรมหาภูมิพลอดุลยเดชที่ได้ทรงประกอบพระราชกรณียกิจนานัปการ ด้านการบริหารจัดการน้ํา อันเป็นคุณประโยชน์แก่ประเทศชาติและพสกนิกรชาวไทยอย่างล้นพ้น และการนําเสนอผลการดําเนินงานโครงการสร้างต้นแบบและขยายเครือข่ายการบริหารจัดการทรัพยากรน้ําบาดาลอย่างมีประสิทธิภาพ ในภาคอุตสาหกรรมด้วยเครื่องมือทางสังคมที่ได้รับการสนับสนุนงบประมาณจากกองทุนพัฒนาน้ําบาดาล กรมทรัพยากรน้ําบาดาล รวมทั้งการส่งเสริมและสนับสนุนความรู้ด้านการบริหารจัดการน้ําจากกรณีศึกษาของหน่วยงานต่าง ๆ
ทั้งในและต่างประเทศและเผยแพร่ผลงานสถาบันน้ําเพื่อความยั่งยืน ประจําปี 2560 ซึ่งมีผู้เข้าร่วมสัมมนาฯ กว่า 500 คน ในการนี้ กรมทรัพยากรน้ําบาดาล โดยกองทุนพัฒนาน้ําบาดาล สํานักควบคุมกิจการน้ําบาดาล ได้จัดบูธนิทรรศการเกี่ยวกับกองทุนพัฒนาน้ําบาดาล เพื่อให้ความรู้เกี่ยวกับการสนับสนุนทุนในการศึกษาวิจัยด้านน้ําบาดาลและการบริหารจัดการทรัพยากรน้ําบาดาลในครั้งนี้ด้วย
รัฐบาลไทย-ข่าวทำเนียบรัฐบาล-ก.แรงงาน วางแผนการลงทุน ขยายเม็ดเงินกองทุนประกันสังคม เพิ่มความเชื่อมั่นผู้ประกันตน
วันอังคารที่ 15 สิงหาคม 2560
ก.แรงงาน วางแผนการลงทุน ขยายเม็ดเงินกองทุนประกันสังคม เพิ่มความเชื่อมั่นผู้ประกันตน
ก.แรงงาน เร่งวางแผนการลงทุน บริหารความเสี่ยงอย่างมีระบบ พร้อมขยายเม็ดเงินลงทุนให้กองทุนประกันสังคมได้ผลตอบแทนที่คุ้มค่า สร้างความมั่นคง สร้างเสถียรภาพทางการเงินให้กองทุนเติบโต เพิ่มความเชื่อมั่นผู้ประกันตน
หม่อมหลวงปุณฑริก สมิติ ปลัดกระทรวงแรงงาน พร้อมด้วย นายสุรเดช วลีอิทธิกุล เลขาธิการสํานักงานประกันสังคม และคณะกรรมการประกันสังคม ได้เดินทางไปนครนิวยอร์ก ระหว่างวันที่ 7 - 13 ส.ค. 2560 เพื่อติดตามการลงทุน และศึกษาดูงานโอกาสในการขยายการลงทุนเพิ่มเติมของกองทุนประกันสังคม ทั้งนี้ เมื่อวันที่ 9 ส.ค. 2560 ปลัดกระทรวงแรงงานและคณะได้เข้าร่วมประชุมกับผู้บริหารบริษัท Black Rock Asset Management ซึ่งเป็นบริษัทที่ดูแลการลงทุนอยู่ในปัจจุบันและได้นําเสนอข้อมูลเพิ่มเติมประกอบการพิจารณาขยายการลงทุนในหลายประเด็น ได้แก่ 1) วิธีการลงทุนผ่านกองทุน ETF2) กระบวนการกํากับการลงทุน 3) การป้องกันความเสี่ยงอัตราแลกเปลี่ยน และ 4) การลงทุนในอสังหาริมทรัพย์
จากนั้นวันที่ 10 ส.ค.2560 ปลัดกระทรวงแรงงาน และคณะ ได้ไปประชุมติดตามผลร่วมกับ JP Morgan ซึ่งเป็นผู้เก็บรักษาทรัพย์สินที่ลงทุนของกองทุนประกันสังคม ได้ให้ข้อมูลแนวโน้มการลงทุนของกองทุนประกันสังคมในภาพรวมของโลกว่า ได้เพิ่มการลงทุนในต่างประเทศ รวมถึงการลงทุนทางเลือกมากขึ้นเพื่อกระจายความเสี่ยง ซึ่งประเด็นสําคัญที่กองทุนประกันสังคมหลายประเทศกําลังดําเนินการอยู่ อาทิ การสื่อสารกับสมาชิกเพื่อสร้างการยอมรับในแนวทางการลงทุนรูปแบบใหม่ กองทุนส่วนใหญ่เน้นแผนบํานาญชราภาพที่กําหนดประโยชน์ทดแทน นอกจากนี้ JP Morgan ยังได้ให้คําปรึกษาในการขยายการลงทุนแก่ประกันสังคมอีกด้วย ในวันเดียวกันปลัดกระทรวงแรงงาน และคณะ ยังได้ติดตามการดําเนินงานของสํานักงานบริหารจัดการระบบบํานาญรัฐนิวยอร์กในสหรัฐฯ ซึ่งแต่ละรัฐมีระบบการบริหารจัดการบํานาญแตกต่างกัน สําหรับระบบบํานาญท้องถิ่นแห่งนครนิวยอร์ก เป็นการให้ความคุ้มครองแก่ลูกจ้างภาครัฐทุกคนในรัฐนิวยอร์ก โดยจัดเก็บเงินสมทบจากทั้งนายจ้างและลูกจ้าง นอกจากนี้ หน่วยงานยังมีการวางแผน/ ให้คําปรึกษาก่อนการเกษียณอายุ เพื่อให้มั่นใจว่าผู้รับบํานาญจะมีรายได้ที่มั่นคงในอนาคต รวมถึงมีการเผยแพร่ข้อมูลประชาสัมพันธ์ผ่านสื่อต่างๆ เพื่อให้เกิดความโปร่งใสและสร้างการรับรู้แก่ผู้รับบริการ
ส่วนวันที่ 11 ส.ค.2560 ปลัดกระทรวงแรงงาน และคณะ ได้ประชุมหารือร่วมกับบริษัท Goldman Sachs ซึ่งเป็นธนาคารสําหรับกองทุนขนาดใหญ่ ได้แนะนําการลงทุนแบบ Smart beta หรือการลงทุนแบบใช้กฎการลงทุนที่ชัดเจนแต่เป็นการเลือกหลักทรัพย์ที่สามารถให้ผลตอบแทนสูงกว่าอัตราผลตอบแทนของตลาดได้ นอกจากนี้ Goldman Sachs ยังได้แนะนําวิธีการการทําธุรกรรมซื้อขายให้สํานักงานประกันสังคมเพื่อขยายการลงทุนในต่างประเทศอีกด้วย
ผลการติดตามการลงทุนของกองทุนประกันสังคมในครั้งนี้จะเป็นประโยชน์ทําให้การลงทุนในต่างประเทศของกองทุนประกันสังคมมีระบบที่ดี สถาบันที่เกี่ยวข้องมีความน่าเชื่อถือ มีระบบการถ่วงดุลที่เหมาะสมทั้งการจัดหาการลงทุน การบริหารการลงทุนและการเก็บรักษาเงิน เพื่อขยายการลงทุนเพิ่มขึ้นตามกรอบและแผนงานที่อนุกรรมการด้านการลงทุนและอนุกรรมการด้านความเสี่ยงได้นําเสนอไว้และคณะกรรมการได้เห็นชอบหลักการไว้แล้วต่อไป
-----------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
15 สิงหาคม 2560
รัฐบาลไทย-ข่าวทำเนียบรัฐบาล-กรมสรรพากรชี้แจงมาตรการส่งเสริมผู้ประกอบการบุคคลธรรมดาประกอบกิจการในรูปแบบนิติบุคคล และสิทธิประโยชน์ทางภาษีอากร
วันพฤหัสบดีที่ 10 พฤษภาคม 2561
กรมสรรพากรชี้แจงมาตรการส่งเสริมผู้ประกอบการบุคคลธรรมดาประกอบกิจการในรูปแบบนิติบุคคล และสิทธิประโยชน์ทางภาษีอากร
กรมสรรพากรชี้แจงมาตรการส่งเสริมผู้ประกอบการบุคคลธรรมดาประกอบกิจการในรูปแบบนิติบุคคล และสิทธิประโยชน์ทางภาษีอากร พร้อมแจ้งเตือนให้ผู้ประกอบการยื่นงบการเงินสําหรับรอบระยะเวลาบัญชี ปี 2560 ให้ถูกต้อง เพื่อรองรับการดําเนินการของสถาบันการเงิน
วันนี้ (10 พฤษภาคม 2561) นายประสงค์ พูนธเนศ อธิบดีกรมสรรพากร ได้เปิดการสัมมนา “มาตรการส่งเสริมผู้ประกอบการบุคคลธรรมดาประกอบกิจการในรูปแบบนิติบุคคล และสิทธิประโยชน์ทางภาษีอากร” ณ ห้องพระอุเทน 1 ชั้น 2 อาคารกรมสรรพากร เพื่อชี้แจงประเด็นเกี่ยวกับมาตรการส่งเสริมผู้ประกอบการบุคคลธรรมดาประกอบกิจการในรูปแบบนิติบุคคล และแนวทางในการบริหารจัดเก็บภาษีอากร รวมทั้งกระตุ้นให้ผู้มีหน้าที่เสียภาษีเงินได้นิติบุคคลยื่นแบบแสดงรายการภาษีเงินได้นิติบุคคลอย่างถูกต้องและภายในกําหนดเวลา
นายประสงค์ พูนธเนศ อธิบดีกรมสรรพากร กล่าวว่า “ตามมติคณะรัฐมนตรีเมื่อวันที่ 1 พฤษภาคม 2561 ได้ขยายเวลามาตรการส่งเสริมผู้ประกอบการบุคคลธรรมดาประกอบธุรกิจในรูปแบบนิติบุคคล โดยได้รับยกเว้นภาษีเงินได้และภาษีมูลค่าเพิ่ม เนื่องมาจากการโอนทรัพย์สินให้แก่บริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย โดยได้รับค่าตอบแทนเป็นหุ้นสามัญหรือหุ้นของบริษัทหรือห้างหุ้นส่วนนิติบุคคลนั้น ทั้งนี้ เฉพาะที่ได้กระทําตั้งแต่วันที่ 1 มกราคม 2561 ถึงวันที่ 31 ธันวาคม 2561
นอกจากนี้ ตั้งแต่วันที่ 1 มกราคม 2562 เป็นต้นไป สถาบันการเงินจะใช้ข้อมูลงบการเงินที่นําส่งกรมสรรพากรเป็นหลักฐานในการทําธุรกรรมทางการเงินและการขออนุมัติสินเชื่อ ดังนั้น ผู้ประกอบการจะต้องจัดทํางบการเงินของรอบระยะเวลาบัญชี 2560 ให้ถูกต้อง และสอดคล้องกับสภาพข้อเท็จจริง เพื่อรองรับการดําเนินการของสถาบันการเงิน
สําหรับผู้ประกอบการที่มีรอบระยะเวลาบัญชีสิ้นสุดในวันที่ 31 ธันวาคม 2560 มีหน้าที่ยื่นแบบแสดงรายการภาษีเงินได้นิติบุคคลพร้อมชําระภาษีภายใน 150 วัน นับแต่วันสุดท้ายของรอบระยะเวลาบัญชีซึ่งในปีนี้วันสุดท้ายของการยื่นแบบฯ ตรงกับวันพุธที่ 30 พฤษภาคม 2561 อย่างไรก็ดี สําหรับผู้ที่ยื่นแบบฯ ผ่านทางระบบอินเทอร์เน็ตที่ www.rd.go.th จะได้รับสิทธิขยายเวลาการยื่นแบบฯ และชําระภาษีออกไปถึงวันพฤหัสบดีที่ 7 มิถุนายน 256๑ โดยผู้ที่ยื่นแบบ ภ.ง.ด. 50 ผ่านทางระบบอินเทอร์เน็ตของกรมสรรพากร และได้ยื่นงบการเงินตามกฎหมายว่าด้วยการบัญชีผ่านทางอิเล็กทรอนิกส์ (DBD e-Filing) ที่ Web Site ของกรมพัฒนาธุรกิจการค้า www.dbd.go.th ภายในกําหนดเวลาและมีบุคคลตามมาตรา 3 สัตต แห่งประมวลรัษฎากร ตรวจสอบและรับรองงบการเงินดังกล่าว ถือว่าได้ยื่นงบการเงินต่อกรมสรรพากรแล้ว”
นายประสงค์ พูนธเนศ อธิบดีกรมสรรพากร กล่าวเพิ่มเติมว่า “ปัจจุบันกระทรวงการคลังได้มีการบูรณาการข้อมูล 3 กรมภาษี และหน่วยงานอื่น เช่น กรมพัฒนาธุรกิจการค้า กระทรวงพาณิชย์ เพื่อประโยชน์ต่อการบริหารจัดเก็บภาษี นอกจากนี้ จากความก้าวหน้าทางเทคโนโลยีและนวัตกรรมทางการเงิน ที่เข้ามามีบทบาทอย่างมากในการประกอบธุรกิจ กรมสรรพากรได้ตระหนักถึงความสําคัญดังกล่าว จึงได้ศึกษารูปแบบนวัตกรรมทางการเงินเพื่อนํามากําหนดเป็นนโยบายที่ก่อให้เกิดประโยชน์สูงสุดต่อผู้เสียภาษีและประเทศไทยมากที่สุด”
รัฐบาลไทย-ข่าวทำเนียบรัฐบาล-พม. ร่วมประชุมเจ้าหน้าที่ระดับสูงอาเซียน-ญี่ปุ่น ในประเด็นเรื่องสังคมเอื้ออาทร ณ เมืองนาโกย่า ประเทศญี่ปุ่น
วันศุกร์ที่ 6 ธันวาคม 2562
พม. ร่วมประชุมเจ้าหน้าที่ระดับสูงอาเซียน-ญี่ปุ่น ในประเด็นเรื่องสังคมเอื้ออาทร ณ เมืองนาโกย่า ประเทศญี่ปุ่น
พม. ร่วมประชุมเจ้าหน้าที่ระดับสูงอาเซียน-ญี่ปุ่น ในประเด็นเรื่องสังคมเอื้ออาทร ณ เมืองนาโกย่า ประเทศญี่ปุ่น
เมื่อวันที่ 4 ธ.ค. 62 นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ พร้อมด้วย นางศิริลักษณ์ มีมาก ผู้เชี่ยวชาญเฉพาะด้านผู้สูงอายุ กรมกิจการผู้สูงอายุ เข้าร่วมการประชุมเจ้าหน้าที่ระดับสูงอาเซียน-ญี่ปุ่น ในประเด็นเรื่องสังคมเอื้ออาทร ณ เมืองนาโกย่า ประเทศญี่ปุ่น โดยมีผู้แทนจากกระทรวงสาธารณสุขและกระทรวงแรงงานจากประเทศไทย เข้าร่วมการประชุมดังกล่าว
นางสาวสราญภัทร กล่าวว่า การประชุมเจ้าหน้าที่ระดับสูงอาเซียน-ญี่ปุ่น เป็นการประชุมที่จัดเป็นประจําทุกปี โดยกระทรวงสาธารณสุข แรงงาน และสวัสดิการ ประเทศญี่ปุ่น และมีการเชิญผู้แทนจาก 3 สาขาความร่วมมืออาเซียน ได้แก่ สาขาสวัสดิการสังคมและการพัฒนา สาขาแรงงาน และสาขาสาธารณสุข จากประเทศสมาชิกอาเซียน เข้าร่วมการประชุมตามประเด็นหัวข้อที่จะมีการกําหนดในแต่ละปี สําหรับปี 2562 มีการจัดประชุมฯ ขึ้นระหว่างวันที่ 4 - 6 ธันวาคม 2562 ณ เมืองนาโกย่า ประเทศญี่ปุ่น ภายใต้หัวข้อ คือ การสูงวัยอย่างมีสุขภาพดีและมีคุณภาพสําหรับการเป็นสังคมเพื่อคนทั้งมวล โดยผู้แทนจากทั้งสามกระทรวงของประเทศไทย ได้รับมอบหมายให้นําเสนอรายงานการดําเนินงานของประเทศในหัวข้อการส่งเสริมสุขภาพเพื่อสังคมสูงอายุที่มีคุณภาพ ซึ่งในวันนี้ (4 ธ.ค. 62) ได้รับเกียรติจาก Dr. Yasuhiro Suzuki ผู้ช่วยรัฐมนตรีกระทรวงสาธารณสุข แรงงาน และสวัสดิการของประเทศญี่ปุ่น ผู้ว่าราชการจังหวัด Aichi และรองเลขาธิการอาเซียนสําหรับประชาคมสังคมและวัฒนธรรมอาเซียน กล่าวเปิด การประชุม และกล่าวปาฐกถาในหัวข้อการส่งเสริมการป้องกันอาการสมองเสื่อมเพื่อการสูงวัยอย่างมีสุขภาพและคุณภาพ พร้อมด้วยการนําเสนอจากผู้แทนองค์การอนามัยโลก องค์การแรงงานระหว่างประเทศของญี่ปุ่น และ องค์การไจก้า รวมถึงการนําเสนอรายงาน โดยผู้แทนประเทศสมาชิกอาเซียน
รัฐบาลไทย-ข่าวทำเนียบรัฐบาล-รัฐบาลผลักดันโครงการสินเชื่อประชารัฐเพื่อ Micro SMEs
วันศุกร์ที่ 26 พฤษภาคม 2560
รัฐบาลผลักดันโครงการสินเชื่อประชารัฐเพื่อ Micro SMEs
ผู้ประกอบการรายย่อย และวิสาหกิจชุมชน ขนาดเล็ก มักประสบปัญหาในการเข้าถึงแหล่งเงินทุน วันนี้โครงการสินเชื่อประชารัฐ จะช่วยให้ผู้ประกอบการรายเล็กเข้าถึงแหล่งเงินทุน เพิ่มความสามารถในการแข่งขันได้มากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลผลักดันโครงการสินเชื่อประชารัฐเพื่อ Micro SMEs จัดสรรวงเงิน 500 ล้านบาทให้ผู้ประกอบการรายย่อยและวิสาหกิจชุมชนเข้าถึงแหล่งเงินทุนเพื่อนําไปใช้หมุนเวียนหรือปรับปรุงกิจการให้ดีขึ้น โดยให้สินเชื่อรายละไม่เกิน 2 แสนบาท ระยะเวลากู้ยืมนาน 10 ปี แบบไม่ต้องมีหลักประกันและไม่คิดดอกเบี้ย ซึ่งผู้ที่จะกู้ยืมจะต้องมีสถานประกอบการเป็นหลักแหล่ง มีการจดทะเบียนการค้าหรือทะเบียนพาณิชย์ ดําเนินกิจการมาแล้วไม่ต่ํากว่า 1 ปี และเป็นลูกค้าของสถาบันการเงินหรือธนาคารทุกประเภท ทั้งนี้ รัฐบาลตั้งเป้าให้ผู้ประกอบการอย่างน้อย 2,500 รายเป็นกลไกขับเคลื่อนเศรษฐกิจของประเทศ โดยผู้ที่สนใจสามารถสอบถามข้อมูลเพิ่มเติมได้ที่สํานักงานส่งเสริมวิสาหกิจขนาดกลางและขนาดย่อม หรือ โทร 1357
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี